open-index/open-wikipedia-markdown huggingface dataset:
Býk Poniatowského

thumb|Umelecké zobrazenie

Súhvezdie **Býk Poniatowského** (*lat. Taurus Poniatovii*) zaviedol na nebeskú oblohu poľský astronóm a riaditeľ Vilniuského observatória Marcin Odlanicki Poczobut na počesť kráľa Stanislava Poniatowského. Počas takmer celého 18. storočia bola Litva časťou Poľska. Poczobut uviedol súhvezdie v diele *Cahiers des observations astronomiques faites à l’observatoire royal de Vilna en 1773* vydanom v roku 1777. Nachádzalo sa medzi Orlom, Herkulom, Hadonosom, a Chvostom hada. Bolo vytvorené z hviezd v tvare V (podobne ako Hyády). Dnes sa už nepoužíva. Do dnešných dní však ostal asterizmus Býk Poniatowského, obrazec v podobe písmena T utvorený spojnicou hviezd 66 — 67 — 68 — 70 v súhvezdí Hadonos.

Býk Poniatowského
Poznaň

**Poznaň** (poľ. *Poznań*, lat. *Posnania*, nem. *Posen*, jidiš פּױזן *Poyzn*; slovenské prídavné meno znie *poznanský*, t.j. bez mäkčeňa) je jedno z najstarších a najväčších poľských miest, ležiace nad riekou Vartou; hlavné mesto Veľkopoľského vojvodstva. Prvá zmienka o meste je z roku 968 a už v roku 1253 získala Poznaň mestské práva.

## Opis mesta
thumb|left|Radnica
Poznaň je dynamické centrum hospodárstva, vysokého školstva, vedy a kultúry. Vďaka výborným ekonomickým výsledkom rozvíjajúceho sa hospodárstva, tiež vďaka každoročným Poznanským medzinárodným veľtrhom je mesto často nazývané hospodárskym hlavným mestom Poľska. Vzhľadom k investičnej atraktívnosti má iba nepatrne menší význam ako väčšia Varšava. Poznaň tvorí rovnako veľké priemyselné centrum.

V Poznani pôsobí deväť štátnych vysokých škôl a niekoľko súkromných, vychovávajúcich niekoľko desiatok tisíc študentov. Pokračujúc v tradícií takých pracovísk ako Lubraňského akadémia, Jezuitské kolégium alebo univerzita. Nachádzajú sa tu aj početné výskumné pracoviská. Všetko to stavia Poznań medzi popredné poľské akademické centrá.

Mesto nazývajú aj „Hlavné mesto hudby Poľska“ vďaka renomovaným chlapčenským zborom a mužskej husľovej a lutnovej súťaži Henryka Wieniawského, organizovanej každých 5 rokov, ako aj vďaka činnosti komorného orchestra pod vedením Agnieszki Duczmalovej a pod.

Poznaň je rozdelená na 5 okresov, ktoré nemajú administratívnu samostatnosť, ale majú časť obecných právomocí (Staré Mesto, Nové Mesto, Ježyce, Grunwald, Wilda). Každý z okresov má niekoľko desiatok samosprávnych sídlisk, no ich samosprávy plnia iba pomocné funkcie.

Mesto je tiež úzko spojené s okolitými obcami tvoriacimi Poznanskú aglomeráciu. V súčasnosti sa stále viac obyvateľov  sťahuje na vidiek. Okrem silných ekonomických a komunikačných zväzkov spája aglomeráciu do jedného organizmu rovnako spoločná infraštruktúra (napr. vodovod).

## Osobnosti mesta
* Alžbeta Rejčka (* 1288† 1335), česká a poľská kráľovná ako manželka Václava II. a Rudolfa Habsburského
* Jehuda Löw ben Becalel (* asi 1525† 1609), vrchný zemský a pražský rabín
* Heinrich Caro (* 1834† 1910), nemecký chemik
* Paul von Hindenburg (* 1847† 1934), nemecký vojvodca a prezident
* Ľudovít Mzyk, kňaz, SVD, rehoľník, blahoslavený mučeník (* 1905† 1940) 
* Günther von Kluge (* 1882† 1944),  nemecký poľný maršal
* Lili Palmer (* 1914† 1986), nemecká herečka
* Zygmunt Bauman (* 1925), poľsko-britský sociolog
* Janusz Głowacki (* 1938), prozaik, dramatik a fejetonista
* Anna Jantar (* 1950† 1980), speváčka
* Wojciech Fibak (* 1952), bývalý tenista
* Szymon Ziółkowski (* 1976), atlét-kladivár
* Arkadiusz Głowacki (* 1979), futbalista

## Partnerské mestá

## Referencie

## Iné projekty

## Externé odkazy
*  
* Poznan (en)


Kategória:Mestá vo Veľkopoľskom vojvodstve
Kategória:Bývalé hlavné mestá
Kategória:Univerzitné mestá v Poľsku
Herschelov ďalekohľad

**Súhvezdie Herschelov ďalekohľad** (*lat. Telescopium Herschelii*) zaviedol v roku 1789 na nebeskú oblohu pôvodom uhorský astronóm Maximilián Hell, vtedajší riaditeľ hvezdárne vo Viedni, na počesť anglického astronóma Williama Herschela, ktorý v marci 1781 objavil planétu Urán. Hell pôvodne vytvoril dve súhvezdia **Veľký** a **Malý Herschelov ďalekohľad**. Práve medzi nimi Herschel planétu objavil. Objavili sa v ročenke *Ephemerides astronomicae* pre rok 1790. Bode ho zaviedol do svojho atlasu *Uranographia* z roku 1801 už len ako jedno. **Veľký Herschelov ďalekohľad** (6-metrový, ním bol objav urobený) ležal medzi Rysom, Perzeom, Povozníkom, Blížencami a tam ho ponechal aj Bode, kým **Malý** (2-metrový) umiestnil Hell medzi Orióna a Býka. Dnes nepatrí ani jeden z nich medzi 88 oficiálnych súhvezdí.

Herschelov ďalekohľad
Korytnačka (súhvezdie)

**Súhvezdie Korytnačka** (*lat. Testudo*) je málo známe súhvezdie, ktoré zaviedol John Hill v diele *Urania or, A Compleat View of the Heavens* z roku 1754. Nachádzalo sa medzi súhvezdiami Veľryba a Ryby (v mieste, kde sú Ryby spojené stuhou). Medzi astronómami bolo veľmi málo prijímané a čoskoro zaniklo.

Korytnačka
Malý trojuholník

**Malý trojuholník** (lat. *Triangulum Minor* alebo *Triangulum Minus*) bolo súhvezdie, ktoré zaviedol Johannes Hevelius v roku 1687. Utvoril ho z troch hviezd južne od dnešného Trojuholníka. Okrem neho ležalo ešte medzi Andromedou, Rybami, Baranom a Perzeom. Dnes sa už nepoužíva.

Malý trojuholník
Anorganická chémia

**Anorganická chémia** (zastarano: *neústrojná chémia*) je odvetvie chémie, ktoré sa zaoberá štúdiom tvorby zlúčenín, štruktúr a reakcií chemických prvkov a ich zlúčenín s výnimkou niektorých zlúčenín uhlíka (obvykle s väzbou C-C). Ten je spolu so svojimi zlúčeninami predmetom štúdia organickej chémie. V dnešnej dobe, ale dochádza k postupnému prelínaniu jednotlivých odborov a oba odbory sa súhrnne volajú systematická chémia. Príkladom môžu byť fulerény (alotropické modifikácie uhlíka), ktorými sa zaoberá predovšetkým anorganická chémia.

Do anorganickéj chémie patria nasledovné oblasti:
* koordinačná chémia
* bioanorganická chémia
* organokovová chémia
* chémia klastrov

## Ďalšia literatúra
*
Jadrová chémia

**Jadrová chémia** je vedný odbor, ktorý sa zaoberá vlastnosťami hmoty, chemickej a fyzikálnej povahy látok, ktorých pôvodcom je jadro atómov a jeho premeny. Atómové jadrá predurčujú konfiguráciu elektrónového obalu atómov a translačno-rotačno-vibračného pohybu molekúl, sú nositeľom okolo 99,8% ich hmotnosti a 99,9999% energie interakcií subatómových častíc, ktoré tvoria atóm. 
Metódou jadrovej chémie je štúdium chemického prvku ako zmesi stabilných a rádioaktívnych izotopov, ktorej zloženie sa môže meniť v dôsledku jadrových premien ( rádioaktívnej premeny a jadrových reakcií), ako aj fyzikálno-chemických procesov. 
Jadrová chémia preto využíva vlastnosti jadra a jeho prejavov aj ku štúdiu a riešeniu chemických problémov. 
Jadrová chémia sa pohybuje na rozhraní chémie a jadrovej fyziky, jej súčasťami sú rádiochémia a radiačná chémia.

## Zdroje
* O.Navrátil, J.Hála, R.Kopunec, L.Lešetický, F.Macášek, V.Mikulaj: *Jaderná chemie*, Academia Praha 1985 (angl.vydanie Nuclear Chemistry, E.Horwood, New York 1991)
* J.Tőlgyessy, P.Dillinger, M.Harangozó, *Jadrová chémia*, Fakulta prírodných vied UMB, Banská Bystrica 2001
* F. Macášek: *Jadrová chémia 1* (e-book), Omega Info, Bratislava 2009
Antinous (súhvezdie)

**Súhvezdie Antinous** (z lat. *Antinous*) spomína už Ptolemaios ako podsúhvezdie Orla. Antinous bol milencom rímskeho cisára Hadriána. Utopil sa pri páde do Nílu v roku 130. Veštba hovorila, že cisára zachráni pred nebezpečenstvom iba obeta niekoho, koho má rád. Antinous uveril, že tento popis sedí naňho. Cisár bol nešťastný a na mieste tragédie nechal vybudovať mesto Antinoöpolis, a ako spomienku na Antinoa, ho umiestnil na oblohu. Súhvezdie bolo vyobrazené na Mercatorovej mape z roku 1551. Nebolo prijaté medzi oficiálne súhvezdia. Dnes by sa nachádzalo medzi súhvezdiami Orol, Chvost hada, Štít, Strelec, Kozorožec, Vodnár.

Antinous
Zimné olympijské hry

náhľad|Miesta konania všetkých zimných olympijských hier

**Zimné olympijské hry** sú hrami v športoch, ktoré sa hrajú na snehu alebo ľade. Prvé zimné olympijské hry sa konali v roku 1924 a do roku 1992 sa konali v tom istom roku , ako letné olympijské hry. Od roku 1994 sa konajú v polovici obdobia medzi letnými olympijskými hrami.

Na Zimných olympijských hrách sa súťaží v týchto športoch:
* zjazdové lyžovanie
* akrobatické lyžovanie
* biatlon 
* beh na lyžiach
* boby
* curling
* krasokorčuľovanie
* ľadový hokej
* rýchlokorčuľovanie
* sane
* severská kombinácia
* šortrek
* skeleton
* skoky na lyžiach
* snowboarding
* skialpinizmus (od ZOH 2026)

## Prehľad

Zoznam zimných olympijský hier s rokmi, miestami a štátmi, v ktorých sa konali:

## Referencie

**<big>Najnavštevovanejšie zimné olympijské hry</big>** 

## Iné projekty


Kategória:Olympijské hry
Rovník

400px|thumb|Zemský rovník prechádzajúci vodorovne stredom obrázka
**Rovník** je najdlhšia rovnobežka kozmického telesa. Rovina prechádzajúca rovníkom sa používa ako základná rovina pre určovanie súradnicovej šírky na danom telese. Na rovníku je šírka nulová (0°), smerom k severnému pólu telesa nadobúda zvyčajne kladné hodnoty a k južnému záporné.

Na rozdiel od nultého poludníka je určenie polohy rovníka u približne guľatých telies jednoznačné, pretože rovník je vždy miestom s najväčšou uhlovou vzdialenosťou od jeho rotačných pólov. Na rovníku je preto rotačná rýchlosť telesa najvyššia a na objekty nachádzajúce sa na rovníku pôsobí najväčšia odstredivá sila. Z tohto dôvodu je väčšina kozmických telies na rovníku mierne vydutých a ich rovníkový priemer je väčší ako polárny. Rovník rozdeľuje teleso (planétu alebo mesiac či hviezdu) na severnú a južnú pologuľu. 

## Zemský rovník
Na Zemi je rovník najdlhšou rovnobežkou (zemepisná šírka 0°). Rozdeľuje Zem na severnú a južnú pologuľu. Meria približne  a jeho poloha na Zemi je stanovená na základe rotácie Zeme okolo svojej osi. Predĺžená rovina zemského rovníka vytvára kružnicu – svetový rovník.

Slnko sa na svojej zdanlivej dráhe po oblohe nepohybuje rovnobežne s rovníkom, ale pod uhlom približne 23,5°. Počas roka tak Slnko nad rovníkom prejde dvakrát, a to v dňoch jarnej a jesennej rovnodennosti. Rovnobežky, nad ktorými sa Slnko po svojej zdanlivej dráhe po oblohe pohybuje od rovníka najďalej, sa nazývajú obratník Kozorožca a obratník Raka.

Miesta na rovníku takmer nepociťujú striedanie ročných období a dostávajú najvyšší príjem slnečného svitu a tepla na Zemi. Patria taktiež medzi miesta na Zemi s najvyšším prídelom zrážok. Nachádzajú sa tu tropické dažďové lesy. Pás okolo rovníka sa nazýva tropickým pásmom.

Krajinou, ktorá bola pomenovaná podľa rovníka je Ekvádor.

## Iné projekty

Kategória:Geografia
Pavol Gábor

**Pavol Gábor** (* 1. december 1932, Varín – † 28. august 2003, Bratislava), bol slovenský operný spevák (tenor). 

Od 1. januára 1960 do 31. decembra 1995 bol členom Slovenského národného divadla v Bratislave. Vynikol najmä ako predstaviteľ komických a tragikomických rolí. Uplatnil sa aj v operete (v rokoch 1967 – 1968 spieval v hamburskej operete), ako interpret ľudových piesní a tanečník. Vystupoval v mnohých európskych krajinách, v USA a Kanade.

## Diskografia
* *A kto je beťár, keď nie ja - spieva Paľo Gábor, hrá Ľudová hudba Jána Berkyho-Mrenicu* - Opus 9137 0112, LP, 1973 
* *Huncútske a beťárske piesne spieva Paľo Gábor - [[Opus (slovenské hudobné vydavateľstvo)|Opus]] <small>9117 0293</small>, LP, [[1974]]
* *Keď mi prišla karta* - [[Opus (slovenské hudobné vydavateľstvo)|Opus]] <small>9117 0515</small>, LP, [[1976]], P. Gábor, [[Ondrej Malachovský|O. Malachovský]], [[Róbert Szűcs|R. Szúcs]], [[Božena Polónyiová|B. Polónyiová]], hrá Ľudová hudba [[Ján Berky-Mrenica|Jána Berkyho-Mrenicu]] 
* *Ej, totu, totu ..., s Paľom Gáborom* - [[Opus (slovenské hudobné vydavateľstvo)|Opus]] <small>9117 1130</small>, LP, [[1981]], [[Ján Berky-Mrenica|Ľudová hudba Jána Berkyho-Mrenicu]]
* *Môj domov je maxim* - [[Opus (slovenské hudobné vydavateľstvo)|Opus]] <small>9116 1228 </small>, LP, [[1983]], podtitul: *operetné mel´édie s Paľom Gáborom*
* *Huncútske a beťárske piesne / Ej, Totu Totu... - Pavol Gábor, Ľudová hudba J.B. Mrenicu* - [[Opus (slovenské hudobné vydavateľstvo)|Opus]] <small>91 0178-2 </small>, 2CD, [[2015]], edícia: [[Opus 100]] – 78. 

=== Spolupráca na albumoch ===
* *Farkašovci hrajú pesničky spod viechy'' - Opus 9117 0194, LP, 1974, A2. Keď mi prišla karta / Všetci ľudia povedajú / Neožením sa ja ešte, A4. V našom malom potôčku / Pime, chlapci, pime víno / Pilo by sa, pilo 

## Referencie

## Externé odkazy
* Terchovská sieň slávy
* Profil na Hudobné centrum.sk

Kategória:Slovenskí operní speváci
Kategória:Tenoristi
Kategória:Členovia Opery Slovenského národného divadla
Kategória:Osobnosti z Varína
Kostol Svätého Ducha (Košice)

**Kostol svätého Ducha** (alebo **Špitálsky kostol sv. Ducha**) je najstaršou známou stavbou na území mestskej časti Košice-Juh. Stojí na začiatku Južnej triedy, v bezprostrednej blízkosti historického centra mesta.

## Dejiny
Barokový kostolík na Južnej triede bol postavený v rokoch 1730 až 1733. Obraz na hlavnom oltári vytvoril J. Mathauser v roku 1894. Kostol vyrástol na mieste, kde v stredoveku stál mestský chudobinec. Jeho súčasťou bol aj pôvodný Kostol sv. Ducha, postavený v polovici 13. storočia. Špitálsky kostol tiež určoval výšku zástavby jednotlivých predmestí Košíc, nad ktorými musela byť z opevneného mesta dobrá viditeľnosť na okolitú krajinu. Značne poškodená sakrálna stavba (stála pred hradbami mesta, preto nebola chránená pred útokmi nepriateľských armád) bola zbúraná začiatkom 18. storočia. Oproti tejto stavbe stál hostinec, ktorý sa spomína v súvislosti s návštevou cisára Jozefa II. v Košiciach v roku 1770.

Kapacita súčasného Kostola sv. Ducha je pomerne malá, vojde doň maximálne 200 ľudí. Jeho najväčšou zaujímavosťou je freska klenby, ktorá znázorňuje pohľad na mesto (obohnané vysokými hradobnými múrmi) zo začiatku 18. storočia. V súčasnej dobe je v objekte umiestnený domov dôchodcov.

## Galéria

HolySpiritChurch1.jpg|Kostol Svätého Ducha v r. 2006
Košice - Kostol svätého Ducha.jpg|Pohľad z diaľky
HolySpiritChurch2.jpg|Pohľad zblízka
Juh.jpg|Pohľad z boku


## Referencie

## Iné projekty

Ducha Svätého
Košice
Kategória:Košice – Juh
Kategória:Architektúra z 1733
Antonín Novotný

[náhľad|Novotný pri stretnutí so [Sukarno|Sukarnom, prvým prezidentom nezávislej Indonézie]]

**Antonín Novotný** (* 10. december 1904, Praha-Letňany – † 28. január 1975, Praha) bol česko-slovenský politik a štátnik.

## Životopis
Od roku 1921 bol členom KSČ, v 20. rokoch funkcionár komunistického telovýchovného hnutia. V rokoch 1937 – 38 bol krajským tajomníkom KSČ v Hodoníne. V rokoch 1941 – 45 bol väznený v koncentračnom tábore Mauthausen. V rokoch 1945 – 51 vedúci tajomník krajského výboru KSČ v Prahe, 1946 – 68 člen ÚV, 1951 – 68 člen predsedníctva ÚV KSČ, 1951 – 53 tajomník, 1953 – 68 prvý tajomník ÚV KSČ. V rokoch 1948 – 57 poslanec Národného zhromaždenia, 1953 podpredseda vlády; od 19. 11. 1957 do 22. 3. 1968 prezident republiky; 1959 – 68 predseda ÚV Národneho frontu. 

Podieľal sa na nezákonnostiach v 50. rokoch (zinscenovaných politických procesoch a pod.) a až do začiatku 60. rokov brzdil revíziu politických procesov i rehabilitácie. Svojimi dogmatickými a subjektivistickými postojmi prispel k vyhroteniu rozporov vnútri vládnucej garnitúry (veľmi ostro vystupoval proti slovenskej reprezentácii), čím otvoril cestu k miernej liberalizácii. V rokoch 1967 – 68 bol ostro kritizovaný; najprv vo vedení KSČ, potom (na jar 1968) aj v širokej verejnosti. 5. januára 1968 odstúpil z funkcie prvého tajomníka ÚV KSČ, 22. marca 1968 aj z úradu prezidenta republiky. V apríli a máji 1968 bol zbavený všetkých zostávajúcich funkcií a odišiel z politického života.

## Referencie


## Iné projekty

## Externé odkazy
* Antonín Novotný  na *Kdo byl kdo v našich dějinách ve 20. století* (převzaté heslo na serveru old.hrad.cz)

Kategória:Českí politici
Kategória:Politici KSČ
Kategória:Prezidenti Česko-Slovenska
Kategória:Osobnosti na česko-slovenských poštových známkach
Lubomír Štrougal

JUDr. **Lubomír Štrougal** (* 19. október 1924, Veselí nad Lužnicí – † 6. február 2023) bol český komunistický politik a vysoký česko-slovenský štátny činiteľ, dlhoročný minister a predseda vlád v období komunistického režimu, predseda vlády ČSSR v rokoch 19701988.

## Životopis
Gymnázium absolvoval v r. 1943, do konca druhej svetovej vojny bol tzv. totálne nasadený robotník na rôznym miestach. Bol synom popraveného odbojára a od mladosti bol stúpencom ľavicovej politiky. Od roku 1948 bol pracovníkom aparátu KSČ, 19581989 bol členom ÚV KSČ.
 
V rokoch 19591961 bol ministrom poľnohospodárstva, 19611965 vnútra, 19651968 tajomníkom ÚV KSČ. Od apríla do decembra 1968 podpredseda vlády, 19681969 predseda Hospodárskej rady; 19681988 člen predsedníctva pre riadenie straníckej práce v Česku; 19701988 predseda vlády ČSSR.

V rokoch 19601969 poslanec Národného zhromaždenia, 19691989 Snemovne ľudu Federálneho zhromaždenia. V auguste 1968 zaujal odmietavé stanovisko k sovietskej okupácii, postupne však prešiel do tábora „normalizátorov“. Predseda komunistickej federálnej vlády ČSSR v rokoch 19701988, teda v období tzv. normalizácie.

V roku 1988 odstúpil z funkcie. Zahraniční komentátori vysvetľovali jeho odstúpenie jeho vyhláseniami, že je proti policajným zásahom proti disidentom, a že požaduje nielen hospodárske, ale aj politické reformy, ako aj skutočnosťou, že bol v rámci KSČ „súperom“ Miloša Jakeša. Vo funkcii predsedu vlády ho nahradil Ladislav Adamec.

V septembri 2020 český štátny zástupca Tomáš Jarolímek zastavil stíhanie Štrougala a ďalších vrcholných politikov z čias existencie ČSSR kvôli streľbe na hranice na hraniciach pri pokusoch o útek do cudziny. Trestné oznámenie podala v roku 2016 vtedajšia riaditeľka Platformy európskej pamäti a svedomia Neela Winkelmannová. Medzi 67 obvinenými boli okrem Štrougala aj ďalší vysokopostavení funkcionári: bývalý generálneho tajomníka KSČ Miloš Jakeš, bývalý minister vnútra Vratislav Vajnar,  dlhoročný predseda slovenskej vlády z rokov 1969-88 Peter Colotka. Štrougal aj Vajnar trpeli duševnou chorobou.

## Referencie


## Iné projekty

Kategória:Českí politici
Kategória:Predsedovia vlády Česko-Slovenska
Kategória:Politici KSČ
Kategória:Ministri vnútra
Kategória:Česko-slovenskí ministri
Kategória:Poslanci česko-slovenského Národného zhromaždenia
Kategória:Poslanci česko-slovenského Federálneho zhromaždenia
Kategória:Absolventi Právnickej fakulty Karlovej univerzity
Kategória:Osobnosti Nežnej revolúcie
Kategória:Politici ČSSR
Kategória:Členovia Ústredného výboru Komunistickej strany Česko-Slovenska
Mesiace Neptúna

right|thumb|Nepravidelné satelity Neptúna

**Mesiace Neptúna** sú prirodzené satelity planéty Neptún. Na základe charakteru obežných dráh sa satelity Neptúna rozdeľujú do niekoľkých skupín, zvyčajne nazývaných *rodinami*.

V júni 2025 bolo známych celkom 16 mesiacov Neptúna.

## Mesiace s pravidelnými dráhami
Tieto mesiace obiehajú v blízkosti planéty po dráhach v rovinách ležiacich takmer presne v rovine rovníku planéty a dráhy sú prakticky kruhové. Ich rotácia je viazaná. Do tejto rodiny patrí *Naiad*, *Thalassa*, *Despina*, *Galatea*, *Larissa, Hippocamp* a *Proteus*.

Naiad, Thalassa, Despina, Galatea, Larissa a Proteus vznikli pravdepodobne z trosiek pôvodných pravidelných mesiacov, ktoré sa pozrážali dôsledkom gravitácie Tritonu počas jeho zachytenia. Hippocamp mohol byť kúskom Protea, ktorý sa oddelil po impakte kométy alebo asteroidu.

## Mesiace s nepravidelnými dráhami
Tieto mesiace obiehajú vo väčších vzdialenostiach od planéty po viac či menej výstredných dráhach a v rovinách s väčším sklonom k rovníku, niektoré dokonca po retrográdnych dráhach. Ide pravdepodobne o zachytené transneptúnske telesá. Do tejto rodiny patrí *Triton*, *Nereida*, *Halimede*, *Sao*, *S/2002 N5*, *Laomedeia*, *Psamathe,* *Neso a S/2021 N1*.

Triton je unikátny, keďže je jediný veľký mesiac s retrográdnou, sklonenou dráhou. Jeho zachytenie môže vysvetliť prečo Neptún nemá ďalšie guľaté mesiace; Tritonova gravitácia destabilizovala ich obežné dráhy natoľko, že boli buď vyvrhnuté do priestoru, narazili do Neptúnu alebo sa pozrážali. Z trosiek vzniknutých  poslednou možnosťou vznikli dnešné pravidelné mesiace. 

Niektorí vedci sa domnievajú že Nereida bola pravidelným mesiacom prvej generácie, ale Triton ju vyvrhol na excentrickú obežnú dráhu, akú má dnes.

## Zoznam mesiacov

**Poznámky:**
* *Magnitúda* – je uvedená stredná hodnota magnitúdy (zdanlivej hviezdnej veľkosti) v opozícii Neptúna so Zemou. 
* *Rozmer* – je uvedený stredný priemer telesa; u malých telies sú rozmery odhadnuté na základe pozorovanej magnitúdy a predpokladaného albeda týchto telies (0,04).

## Referencie

## Pozri aj
* Neptún
* Prirodzený satelit

## Externé odkazy

* Mesiace slnečnej sústavy (The Planetary Society)  (po anglicky)
* Stránka Scotta Shepparda (po anglicky)
* Stránka JPL – dynamika slnečného systému (po anglicky)
* Properties of the planetary satellites of the solar system / W. R. Johnston (po anglicky) 


Kategória:Neptún
Neptún
Slovenská komora zubných lekárov

náhľad|Sídlo na Fibichovej 14 v Bratislave

**Slovenská komora zubných lekárov** (**SKZL**) je mimovládna samosprávna nepolitická stavovská a profesná organizácia pôsobiaca na území Slovenska zriadená zákonom číslo 13/1992 Zbierky zákonov. Združuje všetkých zubných lekárov pôsobiacich na Slovensku. Vydáva mesačník *[[Zubný lekár (časopis)|Zubný lekár]]*.

## Externé odkazy
* Slovenská komora zubných lekárov - oficiálne stránky

Kategória:Zubné lekárstvo
Kategória:Profesijné organizácie na Slovensku
Gabriel Palacka

RNDr. **Gabriel Palacka** (* 7. november 1960, Komárno) je slovenský politik.

## Životopis
Gabriel Palacka absolvoval Matematicko-fyzikálnu fakultu Univerzity Komenského v Bratislave a postgraduálne štúdium v obore počítačové siete na Slovenskej vysokej škole technickej. O štyri roky neskôr získal polročné štipendium na washingtonskej Georgetown University v USA. Do roku 1994 pôsobil ako manažér a odborný konzultant  ekonomicko-výskumnej firmy M.E.S.A. 10.

Od roku 1994 bol poslancom Národnej rady SR za KDH, vo vláde Jozefa Moravčíka sa stal štátnym tajomníkom ministerstva pre správu a privatizáciu národného majetku. V roku 1998 nastúpil na post ministra dopravy, ale už 9. augusta 1999 z funkcie odstúpil.

7. februára 1999 havaroval Palacka s manželkou v služobnom aute neďaleko Zlatých Moraviec. Oboch manželov a ich vodiča museli záchranári z vraku BMW vyslobodiť špeciálnou technikou a hospitalizovať v Nitre. Vodič automobilu prešiel do ľavého pruhu, strhol 20 metrov zábradlia a narazil do stromu. Palacka utrpel zranenia panvy a chrbtice.

Až do volieb v roku 2002 bol poslancom a po vzniku SDKÚ sa stal jej pokladníkom a zároveň členom prezídia. V novembri 2003 abdikoval na členstvo v Prezídiu SDKÚ. Bolo to z dôvodu že Palacka začal pôsobiť v Londýne ako asistent generálneho riaditeľa konštituencie Európskej banky pre obnovu a rozvoj pre Slovensko, Česko, Maďarsko a Chorvátsko, takže nemal čas na aktívnu prácu v SDKÚ.

## Kontroverzie
S pôsobením Palacku sa na poste ministra spájali kauzy súvisiace s výberom konzultanta na privatizáciu Slovenských telekomunikácií, pridelením licencie na prevádzku mobilnej siete GSM 1800 a odňatím licencie Slovenským aerolíniám.

### Kauza Branisko
V júli 2013 vyšetrovateľ navrhol prokurátorovi, aby obžaloval šesť osôb zo založenia zločineckej skupiny, ktorá mala pripraviť štát pri výstavbe tunela Branisko na prelome tisícročí celkovo o 260 miliónov korún (8,6 miliónov eur). V údajnej zločineckej skupinke mali figurovať aj traja vysokopostavení štátni úradníci zo Slovenskej správy ciest (nominanti SDKÚ) – Dušan Matonok, Roman Veselka a Valerián Horváth. Tí mali posielať fiktívne faktúry na služby cez švajčiarsku firmu Ergo Suisse Jána Godáňa na svoje súkromné účty do zahraničia. Podľa Hospodárskych novín mal dispozičné právo k švajčiarskym účtom, kde mali peniaze končiť, práve pokladník SDKÚ Palacka, na ktorého upozornil v roku 2008 predseda vlády SR Robert Fico. Polícia Palackovi však nič nedokázala.

## Referencie

## Externé odkazy
* Gabriel Palacka na webe Úradu vlády SR

Kategória:Slovenskí politici
Kategória:Ministri dopravy Slovenskej republiky
Kategória:Slovenskí štátni tajomníci
Kategória:Politici KDH
Kategória:Politici SDK
Kategória:Politici SDKÚ
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Absolventi Slovenskej technickej univerzity v Bratislave
Kategória:Osobnosti z Komárna
Elena Šoltésová

**Elena Šoltésová** (iné mená: **Elena Maróthy-Šoltésová**, **Elena Soltészová**, **Elena Šoltysová**; * 6. január 1855, Krupina – † 11. február 1939, Martin) bola slovenská prozaička, redaktorka a publicistka.

## Životopis
Narodila sa v rodine farára a spisovateľa Daniela Maróthyho (14. apríla 182518. apríla 1878); matku Karolínu rod. Hudecovú stratila už v útlom detstve. Vzdelanie získala v Ľuboreči, na nemeckom dievčenskom ústave v Lučenci a v Poprade. Po sobáši s obchodníkom Ľudovítom Michalom Šoltésom sa v roku 1875 presťahovali do Martina, kde sa mohla venovať literárnej, kultúrnej a spoločenskej činnosti. Jej bratom bol Ľudovít Maróthy - evanjelický kňaz a spisovateľ. Bola členkou výboru Živeny, neskôr sa stala podpredsedníčkou a v rokoch 18941927 bola jej predsedníčkou. V roku 1910 sa zaslúžila o založenie výrobného účastinárskeho spolku Lipa, ktorý zabezpečoval prácu pre slovenské ľudové vyšívačky a odpredaj ich umeleckých výrobkov. Pod vedením Šoltésovej zriadila Živena niekoľko rodinných škôl a kurzov pre dievčatá. Napriek ťažkým obdobiam v jej živote (prežila obe svoje deti – dcéra jej zomrela ako 8 ročná, syn ako 33 ročný) sa jej v tomto období výrazne darilo realizovať rozsiahlu edičnú činnosť venovanú najmä ženám. Svojou všestrannou činnosťou sa často stala priekopníčkou v rôznych smeroch, no hlavne sa stala uznávanou vedúcou osobnosťou slovenského ženského hnutia.

## Dielo
* [náhľad|[Matica slovenská a Živena pri odhalení pamätnej tabule Eleny Maróthy-Šoltésovej v Lučenci]]1881 – *Na dedine*, poviedka (vydané v časopise Slovenské pohľady)
* 1882 – *Prípravy na svadbu* (vydané v časopise Slovenské pohľady)
* 1882 – *Dozvuky k poslednému valnému zhromaždeniu Živeny*, programový článok
* 1885 – *Úloha Živeny*, programový článok
* 1885 – *Umierajúce dieťa*, príbeh o chorobe a smrti jej dcéry Elenky (almanach Živeny)
* 1891 – *V čiernickej škole* (vydané v časopise Slovenské pohľady)
* 1894 – *Proti prúdu*, dvojdielny román
* 1895 – *O románe Proti prúdu*, článok, v ktorom obhajuje svoj román (vydaný v novinách Národnie noviny)
* 1896 – *Prvé previnenie*, novela (Letopis Živeny)
* 1898 – *Popolka*, novela
* 1898 – *O vplyve zábavného čítania*, článok (vydané v novinách Národnie noviny)
* 1902 – *Za letného večera*, novela (Letopis Živeny)
* 1913 / 1917 – *Môj syn*, memoárové dielo
* 1923 / 1924 – *[[Moje deti]]*, dielo skladajúce sa z diela *Umierajúce dieťa* (o jej dcére) a *Môj syn*, pričom to nie je len životopisné dielo o jej deťoch, ale aj jej vlastný životopis; dielo bolo preložené do viacerých jazykov
* 1925 – *Sedemdesiat rokov života*, memoáre zachytávajúce len 20 rokov jej života

Dokumentárny film Elena Maróthy-Šoltésová /Slovenská televízia Bratislava 2002, scenár Miloš Kovačka, réžia Fedor Bartko/.

## Referencie

## Externé odkazy
* 
* Záznam o narodení a krste v matrike evanjelického zboru v Krupine; záznam číslo 2
* Texty diel E. M. Šoltésovej

Kategória:Slovenskí spisovatelia
Kategória:Ženy v slovenskej literatúre
Kategória:Slovenskí prozaici
Kategória:Osobnosti z Krupiny
Kategória:Pochovaní na Národnom cintoríne v Martine
Johannes Hevelius

**Johannes Hevelius** alebo **Johann Hewelke** alebo po nemecky **Johannes Hewel** alebo po poľsky **Jan Heweliusz** (* 28. január 1611, Gdansk – † 28. január 1687, tamtiež) bol poľský astronóm; nazývaný aj *zakladateľ lunárnej topografie*.

## Život
Narodil sa v Gdansku, v mestečku vtedajšej Poľsko-litovskej únie v roku 1611 rodine bohatých pivovarníkov českého pôvodu. V roku 1630 vyštudoval právo v Leidene; cestoval do Anglicka a Francúzska a v roku 1634 sa usadil vo svojom rodnom meste ako pivovarník a člen mestskej rady. 

Od roku 1639 sa jeho hlavným záujmom stala astronómia, hoci sa celý svoj život zaoberal mestskými záležitosťami. V roku 1641 postavil observatórium na svojom dome, ktoré mal vybavené výbornými prístrojmi, vrátane vlastnoručne zhotoveného ďalekohľadu bez tubusu s ohniskovou vzdialenosťou 45,7 m. 29. januára 1660 navštívil observatórium poľský kráľ Ján II. a kráľovná Mária Lujza Gonzagová. 

Hevelius pozoroval slnečné škvrny, v rokoch 16421645 venoval štyri roky mapovaniu mesačného povrchu, objavil libráciu Mesiaca a publikoval svoje výsledky v diele *Selenographia* (1647). Objavil štyri kométy (v rokoch 1652, 1661, 1672 a 1677), kométa z roku 1661 je pravdepodobne totožná s kométou 153P/Ikeya-Zhang) a navrhol myšlienku, že podobné telesá obiehajú po parabolických dráhach okolo Slnka.

26. septembra 1679 jeho observatórium, prístroje a knihy zničil plameň. Túto katastrofu opísal v predhovore k dielu *Annus climactericus* z roku (1685). Rýchlo obnovil škody, aby mohol pozorovať Veľkú decembrovú kométu roku 1680. Pri požiari utrpel šok a jeho zdravie sa zhoršilo. Zomrel 28. januára 1687.

## Dielo
Medzi jeho práce patria:
* *Historiola Mirae* (1662), v ktorej nazval periodickú premennú hviezdu Omikron Ceti názvom *Mira*, alebo *Prekrásna*.
* *Prodromus cometicus* (1665)
* *Cometographia* (1668)
* *Machina coelestis* (prvá časť, 1673), obsahovala opis jeho prístrojov; druhá časť je veľmi vzácna, takmer celé dielo zhorelo pri požiari v roku 1679. 
* Heveliove pozorovania premennej hviezdy Mira sú zahrnuté v diele *Annus climactericus*.
* Jeho katalóg 1564 hviezd bol vydaný posmrtne v diele *Prodromus astronomiae* (1690). Merania vykonal pomocou prístrojov používaných od antiky (kvadrant), čím sa dostal do sporu s Robertom Hookom.
* V jeho atlase s 56 listami nazvanom *Firmamentum Sobiescianum* vydanom tiež posmrtne (1690), zaviedol jedenásť nových súhvezdí, z nich sedem (Jašterica, Líška, Malý Lev, Poľovné psy, Rys, Sextant a Štít Sobieského) bolo prijatých medzi oficiálne.

Hevelius si knihy tlačil sám vo svojom dome a veľa tlačových dosiek sám zhotovil.

## Iné projekty

Kategória:Poľskí astronómovia
Kategória:Objavitelia komét
Kategória:Selenografi
Kategória:Členovia Kráľovskej spoločnosti
Kategória:Osobnosti z Gdanska
Hyperplázia hypofýzy

**Hyperplázia hypofýzy** je patologický (chorobný) stav, pri ktorom dochádza k zmnoženiu jedného alebo viacerých typov jej buniek. Môže byť difúzna alebo uzlovitá. Patologickými typmi buniek v prednom laloku hypofýzy sú:
* ***T (tyreoprivné) bunky*** pri zníženej činnosti štítnej žľazy
* ***Crookeove bunky*** pri Cushingovom syndróme a dlhodobom podávaní kortikoidov
* ***kastračné bunky*** - hyperplázia buniek produkujúcich gonadotropíny - folikulostimulačný hormón a luteinizačný hormón
* mukoidné bunky - produkujúce kortikotropín pri zníženej činnosti kôry nadobličiek

Hyperplázia sa zväčša prejavuje zvýšenou produkciou príslušného hormónu.

Kategória:Choroby žliaz s vnútornou sekréciou
Dušan Andrašovský

**Dušan Andrašovský** (* 8. december 1976, Žiar nad Hronom), je bývalý slovenský hokejový útočník. 

## Klubový hokej
Extraligový debut zaznamenal v sezóne 1995/96, keď nastúpil za Duklu Trečín v jednom stretnutí, väčšinu ročníka pôsobil v mužstve Dukly do 20 rokov. Pred ďalšou sezónou podpísal zmluvu s HKm Zvolen, v prvom roku zaň odohral 14 zápasov (viac vo zvolenskom béčku v rámci 1. SHL). Od nasledujúceho ročníka 1997/98 bol už stabilným členom zvolenského mužstva a postupne sa zaradil k lídrom v produktivite. V základnej časti sezóny 1999/00 strelil 21 gólov, klub zaznamenal prvú finálovú účasť v histórii. Po nej podpísal kontrakt s českým extraligovým klubom HC Lasselsberger Plzeň, v ktorom odohral šesť sezón. V októbri 2004 mu protihráč Václav Varaďa spôsobil dvojnásobnú zlomeninu čeľuste, ktorú musel mať následne zdrôtovanú 6 týždňov, operácii sa však vyhol. Pred ročníkom 2006/07 uzavrel zmluvu s ďalším českým mužstvom HC Moeller Pardubice. Mužstvo sa prebojovalo do finále play-off, kde podľahlo Sparte Praha. V Pardubiciach začal aj nasledujúci ročník, no už po ôsmich zápasoch prestúpil do HC Zlín. 30. januára 2008 absolvoval v zlínskej nemocnici operáciu slepého čreva. Pred sezónou 2009/10 odišiel do švajčiarskej NLB do klubu Neuchatel Young Sprinters. Klub však skrachoval a tak v novembri podpísal kontrakt s HC Košice, kde získal majstrovský titul. V mužstve odohral aj nasledujúcu sezónu, ročník 2011/12 pôsobil opäť v Plzni a od ďalšej sezóny v nemeckom treťoligovom klube 1. EV Weiden.
 
### Klubová štatistika

## Reprezentácia
Dušan Andrašovský odohral v  slovenskej reprezentácii **25** zápasov, strelil **5** gólov.
Prvý zápas odohral 6. november 1998 Var Cup v Osle a posledný reprezentácii odohral 8. apríl 2004 v Nitre príprava na MS 2004.

## Ocenenia
* Cena Primátora mesta Žiar nad Hronom (2006)  

## Rodina
Je ženatý a má dcéru Vanessu (* 2004). 

## Referencie

## Externé odkazy
* 

Kategória:Slovenskí hokejisti
Kategória:Hráči HKm Zvolen
Kategória:Hráči HC Košice
Kategória:Hráči HC Plzeň
Kategória:Slovenskí hokejoví útočníci
Kategória:Osobnosti zo Žiaru nad Hronom

Kategória:Hráči Dukly Trenčín
Kategória:Hráči HC Pardubice
Kategória:Hráči HC Zlín
Charles Hitchcock Adams

**Charles Hitchcock Adams** (* 25. máj 1868, Belmont, Kalifornia, USA – † 8. august 1951, San Francisco, Kalifornia) bol americký astronóm amatér.

Narodil sa v kalifornskom Belmonte ako posledné z piatich detí Williama a Cassandry Adamsovej. V roku 1886 začal študovať na Kalifornskej univerzite chémiu. Počas druhého roku štúdia podnik jeho otca v dôsledku prírodnej katastrofy postihla strata a úpadok a Charles opustil univerzitu, aby mu pomohol sa zotaviť.

Nasledujúce roky pomáhal rodine a zamestnal sa ako poisťovací agent. Tiež pracoval ako úradník v Merchants' Exchange Association. V roku 1917 sa stal výkonným sekretárom tejto organizácie a pôsobil na tomto mieste až do roku 1940. 

Po získaní trojpalcového astronomického ďalekohľadu sa začal venovať astronómii a stal sa členom Pacifickej astronomickej spoločnosti. V roku 1925 sa stal jej pokladníkom a ostal ním až do odchodu do dôchodku v 1950. 

Oženil sa s Olive Brayovou, s ktorou mal syna Ansela Eastona, umeleckého fotografa. Olive zomrela v roku 1950 po vážnej chorobe, ktorá ju pripútala na invalidný vozík.

Kategória:Astronómovia USA
Kategória:Osobnosti zo San Francisca
17P/Holmes

**17P/Holmes** je periodická kométa, ktorú objavil Edwin Holmes 6. novembra 1892. Jej obežná doba je 6.883 roka, naposledy prešla perihéliom 4. mája 2007. V súčasnosti sa od Zeme vzďaľuje a jej jasnosť by teda mala klesať, ale v priebehu októbra 2007 jej jasnosť nečakane stúpla takmer polmiliónakrát, zo 17. magnitúdy na magnitúdu 2,8. Stal sa z nej teda výrazný objekt na oblohe dočasne pozorovateľný aj voľným okom.

017
Kategória:Astronomické objekty objavené v roku 1892
25D/Neujmin

**25D/Neujmin** alebo **Neujmin 2** je periodická kométa, ktorú objavil Grigorij N. Neujmin 24. februára 1916.

Jej existencia bola následne potvrdená 1. marca toho roku G. Van Biesbroeckom (observatórium Yerkes Observatory, Wisconsin, USA) a F. W. Dysonom (Greenwichské kráľovské observatórium, Anglicko).

## Externé odkazy

* 25D at Kronk's Cometography 
* 25D at Kazuo Kinoshita's Comets 
* 25D at Seiichi Yoshida's Comet Catalog 

Kategória:Periodické kométy
Kategória:Astronomické objekty objavené v roku 1916
Daniel Babka

**Daniel Babka** (* 30. marec 1972, Martin) je bývalý slovenský hokejový obranca a hokejový tréner. Väčšinu svojej kariéry odohral na Slovensku a vo Francúzsku, reprezentoval  na medzinárodných podujatiach.

## Klubový hokej
Je odchovancom martinského hokeja. V najvyššej, ešte federálnej lige debutoval v sezóne 1992/93, keď odohral 2 stretnutia za Duklu Trenčín. Prvé štyri ročníky samostatnej slovenskej súťaže pôsobil v materskom klube MHC Martin. Sezónu 1998/99 odohral v HC Košice, kde získal svoj prvý majstrovský titul. Ďalšie tri sezóny bol hráčom Slovana Bratislava (v prvej a tretej sa klub stal majstrom extraligy). Pred ročníkom 2002/03 podpísal kontrakt s HC České Budějovice, v priebehu nasledujúceho prestúpil do HKm Zvolen, kde sa stal pilierom obranných radov. 24. januára 2007 predĺžil zmluvu až do roku 2010. Bol kapitánom mužstva, nosil dres s číslom 20. Po neúspešnej sezóne 2007/08 (Zvolen vypadol vo štvrťfinále play-off so Skalicou) sa dohodol s vedením na rozviazaní zmluvy. O niekoľko dní sa stal hráčom HC Košice, podpísal kontrakt na dva roky. Už po šiestich stretnutiach sa s ním vedenie po jeho nepresvedčivých výkonoch dohodlo na ukončení kontraktu. Následne posilnil materský klub MHC Martin kde dohral sezónu. Od sezóny 2009/2010 sa rozhodol pokračovať vo francúzskom Rouen. V sezóne 2011/2012 sa pre pretrvávajúce problémy s kolenom rozhodol ukončiť aktívnu profesionálnu kariéru 

### Klubová štatistika

## Trénerská Kariéra

## Reprezentácia
Zúčastnil sa MS 1997 a 1999. V slovenskej reprezentácii odohral **44** zápasov, zaznamenal** 4** góly. Jeho prvý reprezentačný zápas od 17. apríl 1997 v príprave v Skalici na MS 1997 a jeho posledný zápas 11. február 2007 po Škoda Cup v Bazileji. 

### Vrcholové podujatia

*M = umiestnenie reprezentačného tímu na podujatí*

## Osobný život
Daniel Babka je ženatý, s manželkou Danou má dvoch synov - Matúša a Daniela, ktorý je tiež hokejista. Je blízkym priateľom Petra Bartoša, hoci pochádzajú z toho istého klubu, skamarátili sa až počas pôsobenia v Dukle Trenčín.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví tréneri
Kategória:Hráči HC Košice
Kategória:Hráči HKm Zvolen
Kategória:Hráči HC Slovan Bratislava
Kategória:Hráči Dukly Trenčín
Kategória:Hráči MHC Martin
Kategória:Hráči HC České Budějovice
Kategória:Osobnosti z Martina
Kategória:Účastníci MS v hokeji 1997
Kategória:Účastníci MS v hokeji 1999
96P/Machholz

thumb|Kométa 96P/Machholz

**96P/Machholz** je periodická kométa, ktorú objavil Donald E. Machholz.

Kategória:Periodické kométy
Kategória:Astronomické objekty objavené v roku 1986
Peter Barinka

**Peter Barinka** (* 6. apríl 1977, Trenčín) je bývalý slovenský hokejový útočník.

## Klubový hokej
Peter Barinka začínal s hokejom v Dukle Trenčín. Do seniorského áčka bol preradený spolu s Mariánom Hossom. Od sezóny 2003/04 pôsobil tri sezóny v českom klube HC Hamé Zlín, pred ročníkom 2006/07 sa vrátil do materského klubu, s ktorým dosiahol finálovú účasť. V priebehu sezóny prestúpil do HC Třinec, vo svojom prvom zápase za tento klub proti Kladnu však nemal právo nastúpiť (pretože v rovnakom 40. kole už odohral stretnutie za Zlín), zápas bol preto skontumovaný výsledkom 5:0 pre Kladno.  Sezónu 2008/09 začal v drese Mladej Boleslavi, v decembri prestúpil do HKm Zvolen výmenou za Davida Vrbatu.

Barinka pôsobil počas svojej kariéry aj v Rumunsku a Poľsku.

### Klubová štatistika

V sezóne 1997/98 nastúpil Peter Barinka za trenčiansku Duklu v piatich zápasoch EHL. Nebodoval, zaznamenal len 29 trestných minút.

## Reprezentácia
V slovenskej reprezentácii odohral **14** zápasov, zaznamenal** 3** góly.

## Referencie




## Externé odkazy
* 

## Iné projekty

Kategória:Slovenskí hokejisti
Kategória:Hráči HKm Zvolen
Kategória:Hráči Dukly Trenčín
Kategória:Hráči HK Spišská Nová Ves
Kategória:Slovenskí hokejoví útočníci
Kategória:Hráči HC Třinec
Kategória:Hráči BK Mladá Boleslav
Kategória:Hráči HC Zlín
Kategória:Hráči MsHK Žilina
Kategória:Hráči TH Unia Oświęcim
Kategória:Hráči HK Nitra
Kategória:Hráči HK Púchov
Kategória:Hráči ŠHK 37 Piešťany
Kategória:Hráči MHK Dubnica nad Váhom
Kategória:Hráči HK Trnava
Kategória:Osobnosti z Trenčína
Martin Bartek

**Martin Bartek** (* 17. júl 1980, Zvolen) je bývalý slovenský hokejový útočník.

## Klubový hokej
Je rodákom zo Zvolena v roku 1998 bol draftovaný klubom NHL Nashville Predators v 8. kole z 202. miesta. V zámorí strávil niekoľko sezón v nižších súťažiach. Pred ročníkom 2003/04 sa vrátil na Slovensko a za HKm Zvolen zaznamenal v 49 zápasoch vynikajúcich 74 bodov. Ďalší rok začal vo fínskom Lukko Rauma, dokončil ho v Slovane Bratislava. Pred sezónou 2005/06 prestúpil do v ruského Metallurgu Novokuzneck, v jeho polovici sa však vrátil do Zvolena, v ktorého drese sa s bodovým priemerom 1,23 bodu na zápas zaradil na čelo extraligy. 

Pred sezónou 2006/07 podpísal zmluvu s nemeckým klubom EV Duisburg. V januári 2007 prestúpil do švédskeho tímu Leksands IF, ktorý hrá druhú najvyššiu súťaž. Tu odohral len 5 zápasov, v ktorých si zapísal 10 kanadských bodov. Pred sezónou 2007/08 podpísal zmluvu s nemeckým druholigovým klubom Moskitos Essen. V sezóne 2007-08 sa stal najproduktívnejším hráčom ligy, najlepším strelcom a nahrávačom (pred druhým hráčom v lige skončil s náskokom 25 bodov). Mal priemer  2 body na zápas. Za Moskitos Essen odohral 50 zápasov a strelil 44 gólov a na 55 nahrával. V play-off mal bilanciu  4 góly a 9 nahrávok v 6 zápasoch.

### Klubové štatistiky

## Reprezentácia
V slovenskej reprezentácii odohral **13** zápasov, zaznamenal **7** gólov.

## Iné projekty

## Externé odkazy
* 

Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Nashville Predators
Kategória:Účastníci MS v hokeji 2013
Kategória:Hráči HKm Zvolen
Kategória:Hráči HC Slovan Bratislava
Kategória:Hráči Lukko Rauma
Kategória:Hráči Milwaukee Admirals
Kategória:Hráči Kölner Haie
Kategória:Hráči Moncton Wildcats
Kategória:Hráči Leksands IF
Kategória:Hráči Bílí Tygři Liberec
Kategória:Hráči HC Karlovy Vary
Kategória:Hráči Metallurg Novokuzneck
Kategória:Hráči HC Pardubice
Kategória:Hráči HC Zlín
Kategória:Hráči HC 07 Detva
Kategória:Hráči Metallurg Magnitogorsk
Kategória:Osobnosti zo Zvolena
30P/Reinmuth

**30P/Reinmuth** je periodická kométa, ktorú objavil Karl Wilhelm Reinmuth.

Kategória:Periodické kométy
Kategória:Astronomické objekty objavené v roku 1928
Peter Bartoš (hokejista)

**Peter Bartoš** (* 5. september 1973, Martin) je bývalý slovenský hokejový útočník pôsobiaci v HC Košice ako mládežnícky tréner.

## Klubový hokej
Peter Bartoš je odchovancom martinského hokeja, v miestnom klube začínal v 1. SNHL, neskôr tu odohral päť extraligových sezón. Pred ročníkom 1998/99 uzavrel zmluvu s českým mužstvom HC České Budějovice, odohral tu dva roky. Po úspešných MS 2000 v Petrohrade ho ako 27-ročného draftovala Minnesota Wild v 7. kole zo 214. miesta a pred ďalšou sezónou s ním podpísala zmluvu (podobne aj s Ľubomírom Sekerášom). V NHL odohral 13 zápasov, zaznamenal 6 bodov, väčšinu svojho ročného zámorskeho pôsobenia strávil vo farmárskom tíme. Po jeho skončení sa vrátil do Českých Budějovíc. Tu hrával ďalšie tri roky, po sezóne 2003/04 však klub vypadol z najvyššej súťaže. V ďalšom roku odohral 12 zápasov v 1. českej lige (druhá najvyššia súťaž), následne ho angažoval HKm Zvolen. Od ročníka 2005/06 odohral sedem sezón v HC Košice, v drese ktorého oslavoval tri majstrovské tituly, dvakrát získal striebro a raz bronz. Pred sezónou 2012/13 podpísal zmluvu s poľským klubom KH Sanok.

### Klubová štatistika

## Reprezentácia
Reprezentoval na MS 1998, 1999, 2000 a 2001. Bol členom tímu, ktorý vybojoval na MS 2000 (Petrohrad) prvú medailu pre Slovensko - striebro. V slovenskej reprezentácii spolu odohral **92** zápasov, zaznamenal **23** gólov. 

### Vrcholové podujatia

## Osobný život
Oženil sa v roku 1997 počas pôsobenia v Martine. Prvá manželka Mirka zomrela po ťažkej chorobe, keď pôsobil v Českých Budějoviciach. V roku 2000 sa oženil druhýkrát a získal aj české občianstvo (slovenské si ponechal). S prvou manželkou má jednu dcéru - Viktóriu, vyženil druhú dcéru Veroniku. S druhou manželkou Veronikou má troch synov - dvojičky Antonína a Jana, a Adama. V rozhovore pre Denník Šport v marci 2009 uviedol, že od konca sezóny 2000/01 nie je vegetarián, hoci ho tak niekde uvádzajú.

## Referencie

## Externé odkazy
* 

Kategória:Slovenskí hokejisti
Kategória:Hráči MHC Martin
Kategória:Hráči HKm Zvolen
Kategória:Hráči HC Košice
Kategória:Hráči Minnesota Wild
Kategória:Hráči Dukly Trenčín
Kategória:Hráči HC České Budějovice
Kategória:Hráči KH Sanok
Kategória:Osobnosti z Martina
Kategória:Slovenskí hokejisti draftovaní NHL
Kategória:Hokejisti draftovaní klubom Minnesota Wild
Michal Beran

**Michal Beran** (* 22. február 1973, Martin) je bývalý slovenský hokejový útočník.

## Klubový hokej
Je odchovancom Martina. S vrcholovým hokejom začal v Nitre - v sezóne 1993/94, potom odohral štyri roky v materskom klube. Ročníky 1998/99 a 1999/00 strávil v Dukle Trenčín (play-off druhej v HKm Zvolen). Od sezóny 2000/01 pôsobil niekoľko rokov v klube MsHK Žilina (s krátkou prestávkou v talianskom SV Rennon). V novembri 2005 na striedačke fyzicky inzultoval vlastného trénera Jána Šterbáka (ako dôvod uviedol jeho sústavné urážky) a klub s ním ukončil spoluprácu. 

Následne podpísal trojročný kontrakt s materským klubom MHC Martin, sezónu však dohral na hosťovaní v HKm Zvolen. Po základnej časti ročníka 2006/07 bol so 48 bodmi najproduktívnejším hráčom martinského klubu. Mužstvo vypadlo v štvrťfinále play-off s Duklou Trenčín. Aj v ďalšej sezóne patril k oporám v útoku, klub sa stretol vo štvrťfinále opäť s Trenčínom a znovu mu podľahol (hoci viedol už 3:0 na zápasy). S vedením sa dohodol na predĺžení kontraktu o ďalšie dva roky. Nosil dres s číslom 33.

V roku 2011 prestúpil do franczúzskeho klubu Villard-de-Lans. S klubom hral o záchranu v najvyššej francúzskej súťaži.

Následne odohral dve sezóny v drese MHC Martin, na konci druhej po zranení ukončil svoju hráčsku kariéru.

### Klubová štatistika

## Reprezentácia
V slovenskej reprezentácii odohral **9** zápasov, zaznamenal **1** gól.

## Referencie

## Externé odkazy
* 

Kategória:Slovenskí hokejisti
Kategória:Hráči HKm Zvolen
Kategória:Hráči HK Nitra
Kategória:Hráči MsHK Žilina
Kategória:Hráči MHC Martin
Kategória:Hráči Dukly Trenčín
Kategória:Hráči SV Renon
Kategória:Osobnosti z Martina
Habsburg (hrad)

náhľad|Hrad Habsburg v súčasnosti
**Habsburg** je hrad, z ktorého údajne pochádza rod Habsburgovcov. Bol postavený začiatkom 11. storočia. Nachádza sa na území obce Habsburg, ktorá patrila do vtedajšieho panstva Habsburgovcov, vo švajčiarskom kantóne Aargau pri sútoku riek Aary a Reussy.

Habsburgovci tu pod týmto menom, ktoré si dali okolo roku 1100, sídlili v 12. a 13. storočí.

## Legenda a meno
náhľad|vľavo|Rytina z konca 16. storočia
Podľa legendy pomenoval Radbot, jeden zo staviteľov hradu, hrad *Habichtsburg* (Jastrabí hrad) podľa jastraba, ktorý si sadol na jeho chrbát.

Pravdepodobnejšie ale je, že hrad dostal meno zo staronemeckého *hab*, *haw*, ktoré znamená brod, prechod cez rieku, a ktoré označuje funkciu hradu, strážiť altenburský brod pri dnešnom mestečku Brugg (po slovensky „Most“) na rieke Aare.

## Dejiny
náhľad|Približný rozsah panstva Habsburgovcov v 11. až 13. storočí na dnešnej mape
Archeologické prieskumy z konca 20. storočia odhalili na vrchu, kde dnes stojí hrad, stopy z bronzovej doby a rímskej doby.

Hrad dali postaviť okolo rokov 1020/30 (zrejme) Radbot a jeho brat Werner zo Štrasburgu. Habsburgovci tu sídlili dve storočia, okolo 1220/30 sa presídlili do novozaloženého mesta Bruggu.

Potom ako sa záujem a činnosť Habsburgovcov – ako katolíkov – presunuli na východ, na prelome 13. a 14. storočia, stratil hrad na význame a prešiel na tzv. staré sprisahanectvo (prvý švajčiarsky spolok). Prechádzal z jedného vlastníctva do druhého – páni z Wülpelsbergu, z Wohlenu, 1420 z Grifensee (Greifensee), 1457 bernský stav, 1469 kláštor Königsfelden – a postupne upadal, až v roku 1803/04 prešiel do vlastníctva kantónu Aargau, ktorý začal renovovať zachovanú západnú časť pôvodného hradu.

## Iné projekty

## Externé odkazy
* *[http://www.dhs.ch/externe/protect/textes/d/D11153.html Habsburg (Burg)] / [http://www.dhs.ch/externe/protect/textes/f/F11153.html Habsbourg (château)] / [http://www.dhs.ch/externe/protect/textes/i/I11153.html Habsburg (castello)]* – heslo v Historickom lexikóne Švajčiarska *(DHS / HLS / DSS)* na jeho stránkach dhs.ch
* *[http://www.bus-ab-brugg.ch/touristik/habsburg/habsburg.html Schloss Habsburg]* – história, legenda, informácie, fotografie a obrazy

Kategória:Hrady a zámky vo Švajčiarsku
Kategória:Románske stavby vo Švajčiarsku
Kategória:Habsburgovci
Kategória:Stavby v kantóne Aargau